Bhov Povitr Tritvechi Dobajik Porob

Vixoi: To Tumkam Purnn Sot Xikoitolo

Gayonank Suchna:

Proves - Deva, tum amcho Oromb A - 11

D.T.V. - Sorvespora, mamun ghe C - 33

Krist-Prosad - Kalliz mhojem Tuk’otrekta D – 24

Xevott - Korat vakhann’nni E – 07, slok 8, 9 &10

Vachpam Adim Vivronn: (Mhonn.8, 22-31; Rom. 5, 1-5; Ju. 16, 12-15.)

Survatechim Utram

Pritichea bhoinnim-bhavamno, aiz Povitr Sobha, Bhov Povitr Tritvechi Dobajik Porob Somarombta. Povitr Tritvi zaun asa amchea jivitacho orombh ani Xevott. Hench amchea Povitr Snana disa thaun ami uchartanv ani porgott’tanv. Oxem tor, Povitr Tritvechi Dobajik Porob, amcheach bhavarthi jivitachi porob amchean mhonnom yeta. Povitr Tritvi mhonnlear moga-ekvottacho gutt, zo Jezun amkam dakhol korun, to samballunk ani jiyeunk apoileant. Hea guttachi kholayen somzonni Povitr Atmo amkam xikoita, oxem aicho vixoi, “To tumkam purnn sot xikoitolo” mhonn Jezu amkam asvason dita. Bhov Povitr Tritvecho nomunno amchea dolleam mukhar dovrun eka-mekachea sombondant promannikponnan jiyeun, ek dis Bap, Put ani Povitr Atmeachea mhoimevont ekcharan jiyeunk amkam favo zaunk, hea Misa Bolidanant bhavarthan magun sontosan he dobajik porbent vantto gheum-ia.

BHETTOVNIM:

UNDDO ANI SORO:

Unddo ani soro khunnaita ekvott. Zaite gonv dollun ek unddo toyar zata toxench zaite dakhu pillun daka soro toyar kortat. Povitr Tritvi amkam ekvottachi khunna . Ho unddo soro ami Iadnikachea hattant ghaltanam ami amche modhem asat tem vegllochar pois korun ekvottachim pavllam marunk,Devachi kurpa amkam magum-ia.

Bhavartheanchem Magnnem

1. Povitr-Sobhechea vhodilamni / Povitr Atmo ugddapim korta / tim bhavarthachim sotam / odik nettan ani khol somjikayen / Kristi bhavartheank xikounk / tankam Bapacho adar magum-ia.

2. . Amchea desant hea disannim dhormak lagun uchabollai zata. Dhorm monxak Devachi ollokh diun sot tachea dolleam mukhar haddtat. Tor dhormachea nanvam je konn fottichem prochar kortat tanche mot uzvaddaunk , Bapachi mozot tankam magum-ia

3. He vedi bhonvtonnim ekttaim zal’lea amam somestamni / Bhov Povitr Tritvi amchea kuttumbik jivitachi buniad ani nomunno mhonn vollkhun gheunk / ani Povitr Tritve sarkelem moga-ekvottachem jivit jiyeunk / amkam Bapacho adar magum-ia.’

4. Amchea ganvant Moicavaddeant ravpi Albert D’Souza , Hilda D’Souza ani Michael D’souza piddent asat. Tannim ani dusrea-i piddevontanim Povitr Tritvechea bollan soglleak vaiitank ani piddek fuddo korunk / tech Povitr Tritven tankam pekovnni diunk Devachi kurpa magum-ia.

5. Aichea misachi mandavoll kortolea ¬¬¬¬¬¬¬¬¬¬\_\_\_\_\_\_\_\_\_\_\_\_\_ani famil, \_\_\_\_\_\_\_\_\_\_\_ \_\_ani famil, ani \_\_\_\_\_\_\_\_\_\_\_\_\_\_\_\_\_\_ ani familichea vangddeamni Bhov povitr tritvecho nomuno aplea dollea mukhar dovrun ekamekachea sombondant promannikponnan jiyeunk bapacho adar tankam magum-ia.